చియాన్ విక్రమ్ కూతురు అక్షిత, డీఎంకే అధ్యక్షుడు కరుణానిధి ముని మనవడు, కెవిన్కేర్ అధినేత సీకే రంగనాథన్ కుమారుడు మను రంజిత్ల వివాహం ఇటీవలే చెన్నైలో అంగరంగ వైభవంగా జరిగింది. ఆ తరువాత పుదుచ్చేరిలో వివాహ విందు ఏర్పాటు చేశారు. అక్కడి సంఘమిత్ర కల్యాణ మండపంలో జరిగిన ఈ విందుకు పారిశ్రామికవేత్తలు, సినీ, రాజకీయ ప్రముఖులు పెద్ద సంఖ్యలో హాజరై కొత్త దంపతులకు శుభాకాంక్షలు తెలియజేశారు. ఈ సందర్భంగా భారీగా తరలివచ్చిన అభిమానులందరినీ విక్రమ్ స్వయంగా వేదికపైకి ఆహ్వానించి గౌరవించారు. దాంతో అభిమానులు అమితానందభరితులయ్యారు.నిజానికి ఇటువంటి వేడుకల్లో అభిమాన సంఘాల నాయకులకు మాత్రమే గౌరవం లభిస్తుంది. కానీ, విక్రమ్ తన అభిమానులందరికీ గౌరవం ఇవ్వడం అభినందించదగ్గ విషయం. ఆ సందర్భంగా అభిమానుల కోరిక మేరకు విక్రమ్ ‘ఓ పోడు...’ పాట పాడి అలరించారు. తెరపై అభిమానులను అలరించడానికి తెరవెనుక ఎంత కష్టపడేందుకైనా ముందుండే విక్రమ్, అభిమానులు అడిగితే పాట పాడకుండా ఉంటారా? అభిమానులంటే ఆయనకి అంతిష్టం మరి. విక్రమ్లో ఉన్న గొప్పతనానికి ఈ వేదికే నిదర్శనం.
chian vikram koothuru akshita, dmca adhyakshudu karunanidhi muni manavadu, kevinker adhinetha seeke ranganathan kumarudu manu ranjitla vivaham itivale chennailo angaranga vaibhavangaa jarigindi. aa taruvaata puducherilo vivaha vindu erpaatu chesaru. akkadi sanghamitra kalyana mandapamlo jarigina ee vinduku paarisraamikavettalu, cinee, rajakeeya pramukhulu pedda sankhyalo hajarai kotta dampatulaku subhaakaankshalu teliyajesaaru. ee sandarbhamgaa bhariga taralivacchina abhimaanulandarinii vikram swayamgaa vedikapaiki aahvaaninchi gouravinchaaru. daamto abhimaanulu amitaanandabharitulayyaara.nijaaniki ituvanti vedukallo abhimana sanghaala naayakulaku matrame gowravam labhistundi. cony, vikram tana abhimaanulandarikii gowravam ivvadam abhinandinchadagga vishayam. aa sandarbhamgaa abhimaanula korika meraku vikram ‘oo podu...’ paata paadi alarinchaaru. terapai abhimaanulanu alarinchadaaniki teravenuka entha kashtapadendukaina mundunde vikram, abhimaanulu adigithe paata padakunda untara? abhimanulante aayanaki antishtam mari. vikramlo unna goppatanaaniki ee vedike nidarsanam.